kardosdrur/scandi-wiki huggingface dataset:
Peter Birch

Peter Birch (født 15. juni 1962 i Randers) er en dansk teolog som blev biskop i Helsingør Stift i 2021. Han efterfulgte Lise-Lotte Rebel, der gik på pension.

Peter Birch voksede op i Ebeltoft og blev student fra Grenå Gymnasium i 1981. Han startede teologistudiet på Københavns Universitet i 1982. Han var et semester på Kirchliche Hochschule i Vestberlin i 1988 og afsluttede studiet i København i 1989.

Han var præst i Grøndalskirken i København NV 1990-1994 og kirkeredaktør hos Kristeligt Dagblad 1994-2000. Herefter var han forlagschef hos Det Danske Bibelselskab og Vajsenhuset 2000-2006, hvor han forestod udgivelse af 2003-udgaven af Den Danske Salmebog. Birch var sognepræst i Vor Frelsers Kirke på Christianshavn 2006-2013 og sognepræst i Hellerup Kirke samt provst i Gentofte Provsti 2013-2021. Peter Birch blev valgt til ny biskop i Helsingør Stift i oktober 2020 efter Lise-Lotte Rebel. Han fik 53 % af stemmerne i første valgrunde ved bispevalget. Han blev bispeviet 31. januar 2021 i Helsingør Domkirke og tiltrådte embedet per 1. februar 2021.

Peter Birch var bestyrelsesmedlem i Danmarks Provsteforening 2016-2020 og foreningens formand 2018-2020.

Han har skrevet flere bøger, blandt andet Salmemaraton (2008) om de danske salmer sammen med organist Lars Sømod Jensen, og redigeret Hymns in English med et udvalg af de danske salmer i engelsk oversættelse sammen med Birgit Meister og Anita Hansen Engdahl.

Peter Birch blev udnævnt til Ridder af Dannebrog i januar 2020.

Referencer 

Biskopper over Helsingør Stift
Personer fra Randers
Alumni fra Københavns Universitet
Faglitterære forfattere fra Danmark
Riddere af Dannebrog
Armel Bella-Kotchap

Armel Bella-Kotchap (født 11. december 2001) er en tysk professionel fodboldspiller, som spiller for EFL Championship-klubben Southampton og Tysklands landshold.

Baggrund 
Bella-Kotchap er født i Paris, Frankrig, og er søn af den tidligere camerounske fodboldspiller Cyrille Florent Bella. Han flyttede med sin familie til Tyskland som barn.

Klubkarriere

VfL Bochum 
Bella-Kotchap begyndte sin karriere hos VfL Bochum, hvor han gjorde sin professionelle debut i april 2019.

Southampton 
Bella-Kotchap skiftede i juni 2022 til Southampton.

Landsholdskarriere

Ungdomslandshold 
Bella-Kotchap har repræsenteret Tyskland på flere ungdomsniveauer.

Seniorlandshold 
Bella-Kotchap debuterede for Tysklands landshold den 26. september 2022.

Titler 
VfL Bochum
 2. Bundesliga: 1 (2020-21)

Referencer

Eksterne henvisninger 

Personer fra Paris
Fodboldspillere fra Tyskland
Fodboldlandsholdsspillere fra Tyskland
Fodboldspillere fra VfL Bochum
Fodboldspillere fra Southampton F.C.
Deltagere ved verdensmesterskabet i fodbold 2022
Landbetjent

En landbetjent er en politibetjent, som gør tjeneste i et landdistrikt i en politikreds. I 2008 fandtes der 140 landbetjente i Danmark, mens der i 2017 var cirka 20 tilbage.

Se også 
 Politikredse i Danmark

Referencer

Eksterne henvisninger 
 På patrulje med landbetjenten, artikel om en landbetjent på Sydøstfyn. Euroman, 18. januar 2017.

Politi i Danmark
Ahura Mazda

Ahura Mazda ( 𐬨𐬀𐬰𐬛𐬁 𐬀𐬵𐬎𐬭𐬀; ), også kendt som Oromasdes, Ohrmazd, Ahuramazda, Hoormazd, Hormazd, Hormaz og Hurmuz, er skaberguden i zoroastrisme. Han er den første og hyppigst påkaldte ånd i Yasna. Ordets bogstavelige betydning Ahura er "herre", og det af Mazda er "visdom".

Referencer

Guder
Bărăgan-sletten

Bărăgan-sletten (   [kɨmˈpi.a bərəˈɡanuluj]) er en steppeslette i det sydøstlige Rumænien. Den udgør en stor del af den østlige del af den Rumænske slette. Regionen er kendt for sin sorte jord der er  rig på humus og er hovedsageligt et korndyrkningsområde.

Det er mod syd og øst afgrænset af floden Donau, og i nord af Buzău- og Călmățui-floderne, der begge er bifloder til Donau. Den vestlige grænse er en linje, der forbinder byerne Buzău, Urziceni, Budeşti og Oltenița. Sletten dækker praktisk talt distrikterne Ialomița og Călărași og strækker sig ind i den sydlige del af distrikterne Buzău og Brăila.

Byen Bukarest er ikke en del af Bărăgan, men ligger på Vlăsiei-sletten.

Større bycentre 

 Brăila – 180.302 (2011)
 Călărași – 65.181 (2011)
 Slobozia – 48.241 (2011)
 Feteşti – 30.217 (2011)

Byerne Buzău, Urziceni og Oltenița grænser op til sletterne, men betragtes ikke som en del af den egentlige sletter.

Historie 

På grund af mangel på skov i fortiden, var Bărăgan en vigtig rute for de migrerende folk, der strejfede i området, der i dag udgør det sydøstlige Rumænien. Bărăgan-steppen blev traditionelt brugt som græsgang af hyrderne i Karpaterne (inklusive Transsylvanien), men blev omdannet til agerjord i anden halvdel af det 19. århundrede.

Den blev, af de kommunistiske myndigheder,  brugt som et lejrområde under Bărăgan deportationerne i 1950'erne. Omkring 40.000 politiske fanger, inklusive Banat-schwabere, blev flyttet hertil fra den vestlige del af landet.

Klima 

Bărăgan-sletten har et barskt klima med varme og tørre somre og inkluderer det sted, hvor den højeste temperatur nogensinde i Rumænien blev registreret: 44,5 °C  , i Ion Sion, i august 1951. Vintrene er kolde og udsat for virkningerne af en type  snestorm, kendt som "crivăț" (også et navn for sletten, afledt af det cumanske sprog for "sted, hvor snestormen raser").

På grund af klimaet er det et af de mest ugæstfrie områder i Rumænien.

I sin roman, Ciulinii Bărăganului (Tidslerne på Baragan), beskriver den rumænske forfatter Panait Istrati Bărăgan-sletten som følger:

Referencer 

 Panait Istrati, The Thistles of the Bărăgan, Vanguard Press, New York, 1930
 Deporteret til Bărăgan 1951–1956 Walther Konschitzky, Peter-Dietmar Leber og Walter Wolf,  Haus des Deutschen Ostens, Munchen, 2001   uihei.com via web.archive.org hentet 26. december 2022
Compulsory Relocation to the Baragan Franz Josef Beisser, From the book ‘Grossjetscha im Banat’ uihei.com via web.archive.org hentet 26. december 2022

Rumæniens geografi
Belphegor the Mountebank

Belphegor the Mountebank er en britisk stumfilm fra 1921 af Bert Wynne.

Medvirkende 
 Milton Rosmer som Belphegor
 Kathleen Vaughan som Pauline de Blangy
 Warwick Ward som Laverennes
 Nancy Price som de Blangy
 Margaret Dean som Madeleine
 Peter Coleman som Fanfaronade
 Leal Douglas som Catherine
 R.Heaton Grey som Comte de Blangy
 A.Harding Steerman som Duc de Sarola

Referencer

Eksterne henvisninger 

 

Stumfilm fra Storbritannien
Britiske film fra 1921
Dramafilm fra Storbritannien
Beyond (film fra 1921)

Beyond er en amerikansk stumfilm fra 1921 af William Desmond Taylor.

Medvirkende 
 Ethel Clayton som Avis Langley
 Charles Meredith som Geoffrey Southerne
 Earl Schenck som Alec Langley
 Fontaine La Rue som Mrs. Langley
 Winifred Kingston som Viva Newmarch
 Lillian Rich som Bessie Ackroyd
 Charles K. French som Samuel Ackroyd
 Spottiswoode Aitken som Rufus Southerne
 Herbert Fortier som Dr. Newmarch

Referencer

Eksterne henvisninger 

 

Stumfilm fra USA
Amerikanske film fra 1921
Dramafilm fra USA
Beyond Price

Beyond Price er en amerikansk stumfilm fra 1921 af J. Searle Dawley.

Medvirkende 
 Pearl White som Sally Marrio
 Vernon Steele som Philip Marrio
 Nora Reed som Valicia
 Arthur Gordini som Lester Lawton
 Louis Haines som J. Peter Weatherby
 Maude Turner Gordon som Mrs. Florence Weathersby
 Byron Douglas som Norbert Temple
 Ottola Nesmith som Mrs. Temple
 Dorothy Walters som Mrs. Dusenberry
 Dorothy Allen som Lizzie
 Jack Baston
 Charles Sutton

Referencer

Eksterne henvisninger 

 

Stumfilm fra USA
Amerikanske film fra 1921
Drengen fra Pinkstone

Drengen fra Pinkstone er en amerikansk stumfilm fra 1921 af B. Reeves Eason.

Medvirkende 
 B. Reeves Eason Jr. som Patches
 Fred Herzog som Whiskers
 Lee Shumway som John Wellborn
 Molly Shafer som Mrs. Lane
 Gertrude Olmstead som Sally

Referencer

Eksterne henvisninger 

 

Stumfilm fra USA
Amerikanske film fra 1921
Big Game (film fra 1921)

Big Game er en amerikansk stumfilm fra 1921 af Dallas M. Fitzgerald.

Medvirkende 
 May Allison som Eleanor Winthrop
 Forrest Stanley som Larry Winthrop
 Edward Cecil som Jean St. Jean
 Zeffie Tilbury som Sarah Winthrop
 William Elmer som Spike McGafney
 Sidney D'Albrook som Henri Baptiste

Referencer

Eksterne henvisninger 

 

Stumfilm fra USA
Amerikanske film fra 1921
Christian Alsted

Christian Alsted (født 18. november 1961 i Horsens er biskop i Metodistkirken for Norden og Baltikum.

Alsted er født i Horsens i 1961 og blev student fra Horsens Gymnasium i 1980. Han er uddannet teolog på metodistkirkens nordiske teologiske seminarium i Gøteborg (Sverige) i 1984 og har en Doctor of Ministry-grad fra Asbury Theological Seminary, Kentucky (USA) fra 2002.

Han var præst i metodistkirken i Esbjerg og Varde fra 1984 til 1989, og fra 1989 til 2009 var han præst i Jerusalemskirken i København. Alsted blev valgt til biskop for metodistkirken i Danmark, Sverige, Norge, Finland, Estland, Letland og Litauen i februar 2009 og startede som biskop 1. maj samme år. Han blev valgt for en periode på otte år og genvalgt i oktober 2016.

Bispekontoret er i København ved siden af Jerusalemskirken. Alsted har som biskop for syv lande omkring 180 rejsedage om året. Der er omkring 24.000 metodister i stiftet, heraf omkring halvdelen i Norge.

Alsted har haft en række tillidsposter i metodistkirken, blandt andet formand for Metodistkirkens Historiske Selskab og Landsarkiv, for Copenhagen Gospel Festival og for Metodistkirkens Salmebogskommission. Internationalt har han været formand for verdensrådet for koordinering af United Methodist Churchs forskellige virksomheder og for European Methodist Council, som er en paraplyorganisation for tolv metodistkirker i Europa.

Christian Alsted har skrevet Worship Change to Reach Non-Christians in the Traditional Danish Evangelical Free Church. Han var ansvarshavende redaktør for Salmer & Sange for Metodistkirken i Danmark (Salmebog 2006) og er medforfatter til flere bøger om kirkelige emner.

Christian Alsted er gift med Elisabeth Flinck, og de har tre voksne børn og svigerbørn og børnebørn.

Referencer 

Metodistiske præster
Biskopper fra Danmark
The Atlantic Cup

The Atlantic Cup er en fodboldturnering. Turneringen blev startet i 2011 af de tidligere engelske og svenske fodboldspillere Brian Horne og Hans-Jürgen Stefan Schwarz.

Flere danske hold har igennem årene deltaget i turneringen samt flere forskellige hold rundt omkring fra i verden. Turneringen er en træningsturnering der spilles i Portugal.

De danske hold der har deltaget er: AGF, FC København, Brøndby IF, Silkeborg IF, FC Midtjylland, Lyngby BK, og AaB.

Referencer 

Fodboldligaer
Fodboldturneringer i Portugal
Etableret i 2011
Clifton

Clifton kan henvise til:

Steder

England 
 Clifton (Bedfordshire) – by i Bedfordshire, England
 Clifton (Cumbria) – by i Cumbria, England
  Clifton Hall (Cumbria) – befæstet herregård i Clifton, Cumbria, England

USA 
 Clifton (Arizona) – by i Arizona, USA
 Clifton (New Jersey) – by i New Jersey, USA
 Clifton (Virginia) – by i Virginia, USA

Personer 
 Clifton Webb – amerikansk skuespiller, danser og sanger

Tegneserie 
 Clifton (tegneserie) – tegneserie med hovedfigur Clifton
Clifton (tegneserie)

Clifton er en belgisk tegneserie, der blev skabt af Raymond Macherot. Harold Wilberforce Clifton er en pensioneret oberst, der nu arbejder for MI5, den britiske efterretningstjeneste. Macherot tegnede selv kun tre historier med Clifton i 1960'erne, nemlig Oberst Cliftons undersøgelser, Clifton i New York og Clifton og spionerne. Derefter lå serien på hylden i nogle år, indtil den blev overtaget af forfatteren Greg og tegneren Jo-El Azara, der i 1969 genstartede serien med De djævelske gnomer. De blev efterfulgt af forfatteren Bob de Groot og tegneren Turk.

Serien er detektiv- og spionhistorier med et humoristisk islæt, specielt de tidligere album bærer præg af falden på halen-humor og visuelle gags. Der er en gennemgående leg med navne i serien som journalisten Donald Paperback, menig Blacknail, inspektør Hardfeeling, programmøren Mathfool, pedellen Thomas Handyman etc., ligesom der ofte forekommer karikaturer af kendte personer som Louis de Funès, Charles Bronson, Alfred Hitchcock m.fl.

Serieblade og enkeltalbum 
Serieblade og enkeltalbum med Clifton på dansk.

Seriemagasinet 
Seriemagasinet fra Interpresse indeholdt afsluttende korte historier og længere, fortsatte historier.
<li>Clifton: Gorillabanden slår til!

Seriebladet tempo 
Seriebladet tempo blev udgivet af Egmont Serieforlaget 2008-2009. Hvert hæfte indeholdt en afsluttende historie.
<li>Clifton: Irsk ballade

Parodier 
Album med korte parodier på tegneseriefigurer, herunder en tosiders historie om Clifton. Udgivet af Bogfabrikken i 1990.

Clifton-albumserier 
Clifton er udgivet i tre albumserier på dansk.

Første serie 
Udgivet af Winthers Forlag 1978.
 Sagen om Wilkinson
 Tyven, der lo

Anden serie 
Udgivet af Carlsen 1983-1990.
 Tre sager for Clifton
 Syv dage til at dø
 En hjertesag
 Leoparden er løs
 En blodig weekend
 Altid beredt!
 For skole, konge og fædreland
 Sir Jason
 Hukommelse på afveje
 Røde ører og varmt bly
 Spejdere og spioner

Tredje serie 
Udgives af Shadow Zone siden 2018. Indeholder nyere lange historier.
 Clifton og højredrejningen
 Just married

Bogserien Clifton arkiverne 
Udgives af Shadow Zone siden 2019. Indeholder de længere historier i kronologisk orden.
 Clifton arkiverne 1 
 Clifton arkiverne 2

Oversigt 
De fleste historier havde premiere samtidig i det fransksprogede belgiske serieblad Le Journal Tintin og det tilsvarende hollandsksprogede serieblad Kuifje. Derfor bruger nogle oversigter de hollandske titler som originaltitler, men her anvendes de franske.Nedenstående ses en kronologisk oversigt over alle historier, der er udgivet på dansk. Nogle af historierne er udgivet med mere end én titel; i så fald står udgave efter titlen
Bogstavkoder: B = bogserien Clifton arkiverne; C = albumserien fra Carlsen Comics; SM = Seriemagasinet; SZ = albumserien fra Shadow Zone. T = tegneseriehæftet tempo''; W = albumserien fra Winthers Forlag.

Kilder 
 Clifton arkiverne 1-2
 bibliotek.dk
 minetegneserier.no
 bedetheque.com om den franske albumserie Clifton
 comics.org om Clifton
 comics.org om Parodier

Tegneserier fra Belgien
Tegneseriefigurer
Shadow Zone

Shadow Zone er et dansk forlag, der udgiver tegneserier. Det blev startet i 2007 under navnet Shadow Zone Media. Ejer og redaktør er Bjarne Kristensen.

Eksterne links 
 Forlagets hjemmeside
 Forlagets facebookside

Forlag fra Danmark
Etableret i 2007
J.S. Breinholt

Jens Stockholm Breinholt (født 21. juli 1839, død 4. januar 1912) var en dansk proprietær og bankdirektør. Han var medlem af Folketinget for Lemvigkredsen i 1897-1898.

Breinholt var søn af proprietær Niels Munk Breinholt og fødtes på dennes proprietærgård Sønder Vinkel i Heldum Sogn ved Lemvig i 1839. Breinholt var uddannet landmand og overtog sammen med en bror Sønder Vinkel i 1872. Han blev eneejer da broren døde i 1885. I 1874, da Lemvig Bank stiftedes, blev Breinholt bankens første administrerende direktør.

Han blev valgt til Folketinget for Lemvigkredsen 17. november 1897 ved et suppleringsvalg, som afholdtes efter C.P. Aabergs død. Han repræsenterede Højre. Breinholt fik ved valget 1180 stemmer mod 1030 til modkandidaten Elias Sandbæk fra Venstre (Venstrereformpartiet). Han genopstillede ikke ved næste ordinære valg i april 1898.

Breinholt var bror til proprietær N.B. Breinholt, som sad i Landstinget i næsten 40 år fra 1870 til 1910.

Referencer 

Folketingsmedlemmer i 1890'erne
Folketingsmedlemmer fra Højre (1881-1915)
Danilo Pereira

Danilo Luís Hélio Pereira (født d. 9. december 1991) er en portugisisk professionel fodboldspiller, som spiller for Ligue 1-klubben Paris Saint-Germain og Portugals landshold.

Baggrund 
Pereira blev født i Bissau, Guinea-Bissau og flyttede med sin familie til Portugal da han var fem år gammel.

Klubkarriere

Parma 
Pereira kom igennem ungdomsakademiet hos Benfica, men Benfica valgte ikke at give ham en professionel kontrakt. Han skiftede herefter til italienske Parma, hvor han skrev sin første professionelle kontrakt i august 2010. Pereira tilbragte lejeafter hos græske Aris Thessaloniki og hollandske Roda JC i sin tid hos Parma.

Marítimo 
Pereira vendte i august 2013 tilbage til Portugal da han skiftede til Marítimo. Han tilbragte to sæsoner med klubben, hvor han spillede som fast mand på førsteholdet.

Porto 
Pereira skiftede i juli 2015 til FC Porto i en aftale som gjorde ham til Marítimos dyreste salg nogensinde. Han etablerede sig med det samme på Porto-holdet, og blev i hans debutsæson kåret som årets spiller i klubben.

Efter Héctor Herrera forlod klubben i juli 2019, blev Pereira til holdets nye anfører.

Paris Saint-Germain 
Pereira skiftede i oktober 2020 til Paris Saint-Germain på en lejeaftale med en købsobligation. Aftalen blev officelt gjort permanent i maj 2021.

Landsholdskarriere

Ungdomslandshold 
Pereira har repræsenteret Portugal på flere ungdomsniveauer.

Seniorlandshold 
Vitinha fik debut for Portugals landshold den 31. marts 2015.

Titler 
Porto
 Primeira Liga: 2 (2017-18, 2019-20)
 Taça de Portugal: 1 (2019-20)

Paris Saint-Germain

 Ligue 1: 1 (2021-22)
 Coupe de France: 1 (2020-21)
 Trophée des Champions: 2 (2020, 2022)

Portugal

 Europamesterskabet: 1 (2016)
 UEFA Nations League: 1 (2018-19)

Individuelle

 SJPF Primeira Liga Årets hold: 2 (2016, 2017)
 FC Porto Årets spiller: 1 (2016)

Referencer

Eksterne henvisninger 

Fodboldspillere fra Portugal
Fodboldlandsholdsspillere fra Portugal
Fodboldspillere fra Parma FC
Fodboldspillere fra Aris Thessaloniki F.C.
Fodboldspillere fra Roda JC
Fodboldspillere fra C.S. Marítimo
Fodboldspillere fra FC Porto
Fodboldspillere fra Paris Saint-Germain
Deltagere ved det europæiske mesterskab i fodbold 2016
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Bicazkløften

Bicaz-kløften (rumænsk: Cheile Bicazului, ungarsk: Békás-szoros) er en kløft i Rumænien, beliggende i den nordøstlige del af landet, i distrikterne Neamț og Harghita. Den ligger  i den centrale del af Hășmaș-bjergene, og det er en del af Bicazului-Hășmaș Nationalpark.

Kløften blev udskåret af vandet i floden Bicaz, og den fungerer som en passage mellem de rumænske provinser Moldova og Transsylvanien.

Det er en lokalitet hvor man kan se murløber, en sjælden klippeboende fugl.

Nationalvej DN12C passerer gennem kløften. Vejen langs de 8 kilometer   kløft, går ofte i serpentiner med klippe på den ene side og et rent fald på den anden side, er en af de mest spektakulære køreture i landet. I  kløften ligger også Lacul Roșu (den røde sø), med sine traditionelle hytter, hoteller i 980 meters højde.

Cheile Bicazului er et af de vigtigste bjergklatring i Rumænien.

Referencer 

 360° Panorama af Bicaz Gorge
 En samling billeder fra Bicaz Gorge
 Billeder fra Bicaz Gorge
 Rejseplan og kort Bicaz Gorge
 Bicaz Gorge kunst billeder
Rumæniens geografi
The Big Punch

The Big Punch er en amerikansk stumfilm fra 1921 af John Ford.

Medvirkende 
 Buck Jones som Buck
 Barbara Bedford som Hope Standish
 Jack Curtis som Jed
 George Siegmann som Flash McGraw
 Jack McDonald
 Al Fremont
 Jennie Lee
 Edgar Jones
 Irene Hunt

Referencer

Eksterne henvisninger 

 

Stumfilm fra USA
Amerikanske film fra 1921
Big Town Ideas

Big Town Ideas er en amerikansk stumfilm fra 1921 af Carl Harbaugh.

Medvirkende 
 Eileen Percy som Fan Tilden
 Kenneth Gibson som Alan Dix
 James Parrott som Spick Sprague
 Lon Poff
 Laura La Plante som Molly Dorn
 Leo Sulky som George Small
 Harry DeRoy
 Lefty James som Warden
 Lawrence A. Bowes
 Paul Kamp
 Paul Cazeneuve
 Clarence Wilson
 Jess Aldridge

Referencer

Eksterne henvisninger 

 

Stumfilm fra USA
Amerikanske film fra 1921
The Bigamist (film fra 1921)

The Bigamist er en britisk stumfilm fra 1921 af Guy Newall.

Medvirkende 
 Guy Newall som George Dane
 Ivy Duke som Pamela Arnott
 Julian Royce som Herbert Arnott
 Barbara Everest som Blanche Maitland
 A. Bromley som Richard Carruthers
 Dorothy Scott som Constance Carruthers
 Douglas Munro

Referencer

Eksterne henvisninger 

 

Stumfilm fra Storbritannien
Britiske film fra 1921
Besserwisserne

Besserwisserne er et politisk TV-program på TV2 der udkommer hver fredag. Værten Ask Rostrup inviterer hver uge kendte politiske kommentatorer − såkaldte Besserwissere − i studiet for at analysere hvad der er sket i den forgangne uge i dansk politik.

"Bezzerwissere" som har deltaget i programmet, inkluderer bl.a.:
 Hans Engell, politisk kommentator
 Søs Marie Serup, politisk kommentator
 Noa Redington, politisk kommentator
 Jarl Cordua, polittisk kommentator
 Lars Trier Mogensen, politisk kommentator, Information
 Elisabet Svane, politisk analytiker, Politiken
 Joachim B. Olsen, politisk kommentator, B.T.
 Bent Winther, politisk kommentator, Berlingske
 Erik Holstein, politisk kommentator, Altinget.dk
 Jesper Vestergren, politisk analytiker, TV 2
 Hans Redder, politisk redaktør, TV 2
 Niels Thulesen Dahl, politisk analytiker, Jyllands-Posten
 Casper Dall, politisk redaktør, Avisen Danmark
 Pernille Skipper, politisk kommentator TV 2 News
 Marchen Neel Gjertsen, chefredaktør Jyllands posten

Referencer 

 
Tv-programmer fra TV 2 Danmark
Jonathan David

Jonathan Christian David (født d. 14. januar 2000) er en canadisk professionel fodboldspiller, som spiller for Ligue 1-klubben Lille OSC og Canadas landshold.

Baggrund 
David blev født i New York City, USA til forældre fra Haiti. Han flyttede tilbage til Port-au-Prince i Haiti med sin familie da han var tre måneder gammel. Da han var seks år gammel, flyttede han med sin familie til Canada, og bosatte sig i Ottawa.

Klubkarriere

Gent 
Efter at have haft prøvetræning med flere klubber i Europa, skiftede David i januar 2018 til belgiske KAA Gent, hvor han skrev sin første professionelle kontrakt. Han gjorde sin debut for førsteholdet i august 2018, og imponerede med det samme, da han hurtigt etablerede sig som fast mand på holdet. Han scorede i 2019-20 sæsonen 18 sæsonmål i Belgiens 1. Division A, og sluttede dermed som delt topscorer sammen med Dieumerci Mbokani.

Lille 
David skiftede i august 2020 til Lille OSC i en aftale som gjorde ham til den dyreste canadiske fodboldspiller nogensinde. Efter en dårlig start på sin tid i klubben, da han kun scorede 2 mål på en halvsæson, så havde han sit store gennembrud i den anden halvdel af 2020-21 sæsonen, da han scorede 11 mål og spillede en essentiel rolle i at Lille vandt deres første mesterskab i 10 år.

Landsholdskarriere

Ungdomslandshold 
David har repræsenteret Canada på flere ungdomsniveauer.

Seniorlandshold 
David debuterede for Canadas landshold den 9. september 2018.

Titler 
Lille
 Ligue 1: 1 (2020-21)
 Trophée des Champions: 1 (2021)

Individuelle

 CONCACAF Gold Cup Tuneringens hold: 1 (2019)
 CONCACAF Gold Cup Topscorer: 1 (2019)
 Belgiens 1. Division A Topscorer: 1 (2019-20)
 Årets mandelige fodboldspiller i Canada: 1 (2019)
 Belgiens 1. Division A Årets spiller: 1 (2019-20)

Referencer

Eksterne henvisninger 

Personer fra New York City
Fodboldspillere fra Canada
Fodboldlandsholdsspillere fra Canada
Fodboldspillere fra KAA Gent
Fodboldspillere fra Lille OSC
Deltagere ved verdensmesterskabet i fodbold 2022
Elias Sandbæk

Elias Petersen Sandbæk (født 13. juli 1852, død 14. april 1918) var en dansk gårdejer og politiker. Han sad i Folketinget fra 1898 til sin død i 1918.

Sandbæk var søn af gårdejer Peter Fjordside og blev født i Nees Sogn øst for Nissum Fjord 13. juli 1852. Han blev landbrugsuddannet og gik på Askov Højskole før han i 1877 erhvervede en gård på 4 tønder hartkorn i Nees Sogn. Han havde gården indtil 1902.

Sandbæk var medlem af Nees sogneråd i mange år og sognerådsformand i 4 år. I 1897 stillede han op til et suppleringsvalg til Folketinget i Lemvigkredsen som blev afholdt fordi kredsens medlem af Folketinget siden 1861, gårdejer C.P. Aaberg var død, Sandbæk tabte valget til J.S. Breinholt fra Højre (1881). Han valgt til gengæld det ved ordinære folketingsvalg i 1898 og alle efterfølgende valg og sad Folketinget fra 5. april 1898 til sin død i 1918.

Han repræsenterede Venstrereformpartiet og senere Venstre.

Sandbæk døde på Rigshospitalet 14. april 1918.

Referencer 

Folketingsmedlemmer i 1890'erne
Folketingsmedlemmer i 1900'erne
Folketingsmedlemmer i 1910'erne
Tidligere folketingsmedlemmer fra Venstre
Folketingsmedlemmer fra Venstrereformpartiet